ธปท.ระบุต่างชาติเทขายหุ้นไม่เกี่ยวพื้นฐานศก.ไทย
ธปท.ชี้ต่างชาติเทขายหุ้นนำเงินออกไม่เกี่ยวพื้นฐานเศรษฐกิจไทยมีปัญหา คาดทำกำไรตามปกติเช่นเดียวกับตลาดหุ้นในต่างประเทศ
24 ม.ค. 2554

ธปท.ชี้ต่างชาติเทขายหุ้นนำเงินออกไม่เกี่ยวพื้นฐานเศรษฐกิจไทยมีปัญหา คาดทำกำไรตามปกติเช่นเดียวกับตลาดหุ้นในต่างประเทศ
นายเมธี สุภาพงษ์ ผู้อำนวยการอาวุโส ฝ่ายเศรษฐกิจในประเทศ ธนาคารแห่งประเทศไทย(ธปท.) กล่าวถึงสถานการณ์เทขายหุ้นของนักลงทุนต่างชาติ จนทำให้ดัชนีตลาดช่วงเช้าลดลงไปถึง 29.98จุด ปิดที่ 976.59 จุด ว่า ไม่น่าจะมีสาเหตุมาจากปัจจัยพื้นฐานเศรษฐกิจไทยมีปัญหา เพราะเท่าที่ติดตามดูข้อมูล ณ ขณะนี้เศรษฐกิจไทยไม่มีปัจจัยเสี่ยงหรือมีปัญหาทางเศรษฐกิจใหม่ๆเพิ่มเติมแต่อย่างใด เศรษฐกิจยังมีโอกาสเติบโตได้ในระดับที่ดี คาดว่าการขายน่าจะเป็นการทำกำไรของนักลงทุน อย่างไรก็ตามยังธปท.ไม่กล้าสรุปสาเหตุที่แท้จริง ต้องขอเวลาตรวจสอบและติดตามดูสถานการณ์ก่อน
“เราไม่คิดว่าการขายหุ้นนำเงินทุนออก จะมาจากปัญหาพื้นฐาานทางเศรษฐกิจไทย อาจจะเป็นไปได้ว่านักลงทุนขายทำกำไรกันปกติ เพราะตลาดหุ้นในต่างประเทศก็ตกเช่นกัน ส่วนสาเหตุการไหลออกของเงินทุนจากตลาดหุ้นรวมถึงผลกระทบต่างๆยังต้องขอตรวจสอบก่อน”นายเมธีกล่าว
ทั้งนี้ ธปท.คาดว่าปีนี้เศรษฐกิจน่าจะขยายตัวได้ระดับ 3-5% ภายใต้อัตราเงินเฟ้อพื้นฐานที่ 2-3% ละเงินเฟ้อทั่วไปที่ 2.5-4.5% ตามแรงส่งทียังมีต่อเนื่องจากปี 2553 และพื้นฐานเศรษฐกิจที่เข้มแข็ง